Det har tidligere blitt hevdet at han var et sykelig barn. Det har siden vist seg å være en mistolkning av historiske kilder, og alt tyder på at han var ved god helse for mesteparten av sitt liv. Han ble oppkalt etter den legendariske kong Arthur, og var Tudorslektens fremste håp. Ved fødselen fikk han tittelen hertug av Cornwall, og 29. november 1489 ble han prins av Wales og jarl av Chester.